Supplicat s. v. deuotus orator vester Martinus Skwtthe, clericus Aboensis diocesis ac nobilis et a nobili genere ex vtroque parente procreatus, quatenus sibi graciam facientes de canonicatu et prebenda ecclesie Aboensis vnacum dictis canonicatu et prebenda curia (!) eisdem annexa, que dicitur Salb (!), quorum fructus etc. quatuor marcarum argenti secundum communem extimationem valorem annuum non excedunt, per obitum quondam domini Petri Petri, dicte ecclesie, dum viueret, canonici extra Romanam curiam vacantibus … eidem oratori prouidere seu prouiderj mandare misericorditer dignemini de gracia speciali, constitutionibus et ordinationibus apostolicis ac statutis et consuetudinibus dicte ecclesie juramento etc. roboratis, ceterisque in contrarium facientibus non obstantibus quibuscumque, cum clausulis oportunis. Fiat ut petitur. Jo. Et cum clausula absolutionis ad effectum presentis. Et quod ipsius obstantes habeantur pro expressis. Et cum clausula generalem reseruationem jmportante. Et quod verior specificatio fierj possit in litteris. Jo. Datum Lateran. pridie jdus septembris anno primo.